Kyrön craft-lonkero Kyrö Cranberryssä käytetään karpalomehua.
Kyrö Malt Rye Whisky -pullo.
**Kyrö Distillery Company** on Isossakyrössä toimiva ruistislaamo. Ginin ja viskin lisäksi se tekee myös käsidesiä.

Historia
--------

Tislaamo aloitti toiminnan Kyrönmaan osuusmeijerin tiloissa vuonna 2014.

Tislaamon lähellä sijaitseva Napuen taistelun muistomerkki on toiminut innoittajana Kyrö Distilleryn omalle Napue Sans -kirjasimelle. Tislaamon ensimmäinen ja yrityksen kansainväliseen menestykseen vienyt Napue gini lanseerattiin alun perin Napuen taistelun 300-vuotisjuhlapäivänä. Isonkyrön historiaa hyödynnetään yrityksen markkinoinnissa laajemminkin, ja isokyröläistä paikallisuutta korostetaan myös ulkomailla, jossa pieni pitäjä näyttäytyy eksoottisena sijaintina. Kyrön tuotteiden pakkaussuunnittelu on saanut kansainvälistä mainetta. Suunnittelutoimisto Werkligin tekemät pakkaukset nousivat oman sarjansa lyhyelle listalle Cannesin mainosfestivaaleilla kesäkuussa 2015.

Kyrö Distilleryn tuotteita viedään useisiin maihin Suomen ulkopuolelle. Tammikuussa 2020 tislaamo avasi tytäryhtiö Kyrö Distillery Company GmbH:n Saksaan. Tytäryhtiön hallinnassa on tislaamon tuotteita myyvä verkkokauppa, jonka kautta palvellaan eurooppalaisia kuluttajia ja viskin ystäviä ympäri maailmaa.

Altian toimitusjohtajana toiminut Antti Pankakoski nimitettiin Kyrö Distilleryn hallituksen puheenjohtajaksi 18. syyskuuta 2014. Hallituksen puheenjohtajana vuoden 2020 alusta lähtien on toiminut Christian Lorenzen.

Tuotteet
--------

Alun perin ruisviskistä alkunsa saanut yritys laajensi tislaamaan myös ruisginiä osittain rahoittaakseen vähintään kolmen vuoden tynnyrikypsytyksen vaativan ruisviskin tuotannon. Vain vuosi tislauslupien saamisen jälkeen, vuoden 2015 heinäkuussa, Napue Gin voitti Isossa-Britanniassa järjestetyn IWSC Wine and Spirits -kilpailun Best gin for Gin&Tonic -sarjan. Tislaamon tynnyrissä kypsytetty Koskue-gini (tunnetaan nykyään nimellä Kyrö Dark Gin) voitti samassa tapahtumassa kultaa. Napuen kysyntä kasvoi voiton jälkeen merkittävästi, ja suosio aiheutti viskituotannon viivästymisen. 

### Kyrön ruisviski

Yrityksen ensimmäiset viskit valmistuivat vuonna 2017. Erät olivat aluksi hyvin pieniä, parhaimmillaan muutaman sadan pullon kokoisia. Tislaamon ensimmäinen vakioviski Kyrö Malt Rye Whisky tuli markkinoille elokuussa 2020. Viski sai 98/100 pistettä kansainvälisessä International Wine and Spirit Competionissa. Kyrö Napue Ginin suosio sai alkunsa samaisesta alkoholialan kisasta. Tästä eteenpäin tislaamon ruisviskin saatavuuden oli määrä parantua. Vuoden 2019 elokuussa vihittiin käyttöön vanhan meijerirakennuksen viereen rakennettu uusi viskitislaamo. Sen myötä Kyrön ruisviskin tuotannon oli määrä kolminkertaistua.

Kyrön ruisviskistä tekee ainutlaatuisen sekä sen raaka-aine että valmistusmenetelmä, sillä mallasviskit valmistetaan yleensä ohrasta. Kyrön viski on tislattu 100-prosenttisesta suomalaisesta täysjyvärukiista. Tislauksessa käytetään skotlantilaistyyppistä pannutislausta. Ruisviski kypsyy uusissa amerikkalaisissa tammitynnyreissä kolmesta viiteen vuotta.

### Kyrö Napue Gin

Kyrö Napue Gin on tislattu 16 yrtistä. Erikseen tuoreena tislatut yrtit, karpalo, tyrni, koivunlehdet ja mesiangervo viimeistelevät ginin makuprofiilin. Napue valittiin vuonna 2015 parhaaksi giniksi IWSC-kisassa paras gini Gin&Tonic -sarjassa. Napue tonic -juoma valmistetaan Kyrön Napue Ginistä ja Fewer-Tree Indian -tonic-vedestä. Juoma koristellaan karpaloilla ja rosmariinin oksalla ja tarjoillaan jäillä. Napue ginin nimi muuttui vuonna 2019 Kyrö Napue Giniksi ja ulkomailla tuote tunnetaan yksinkertaisemmin Kyrö Gininä.

### Kyrö Dark Gin (Koskue)

Tynnyrikypsytetty Kyrö Dark Gin tunnettiin aiemmin nimellä Koskue. Useita palkintoja alkoholialan kisoissa voittanut gini kypsyy amerikkalaisissa valkotammitynnyreissä kolmen kuukauden ajan. Sen jälkeen siihen lisätään appelsiininkuori- ja mustapippuritislettä. Tynnyrikypsytetty gini sopii nautittavaksi kylmänä tai kuumana omenamehun kanssa.

### Kyrö Cranberry

Kyrö Cranberry on Kyrö Napue Gin -pohjaan rakennettu long drink, jossa maistuu karpalo ja rosmariini. Aitoja makuja yhdistävä craft-tyylinen lonkero tehdään yhteistyössä Laitilan Wirvoitusjuomatehtaan kanssa.

### Kyrö Dairy Cream kermalikööri

Kyrö Distillery valmistaa kermalikööriä. Paikallisesta kermasta, ruisviskistä, aidosta lakritsista ja vaniljasta tehty kermalikööri on laktoositon. Kermalikööri tuli aluksi myyntiin matkustajaliikenteeseen. Alkoon tuote tuli huhtikuussa 2019. Dairy Cream -kermalikööriä voi juoda sellaisenaan jäiden tai kahvin kanssa.

### Pink Gin ja erikoiserät

Kyrön valikoimaan kuuluu useita ginejä ja yhteistyössä kansainvälisten tislaamoiden kanssa tehtyjä tuotteita. Keväällä 2020 yritys julkaisi Pink Ginin, jonka ravintolamyynnin tuotoista osa suunnataan erityisryhmien työllistämiseen.

### Käsidesi

Kyrö aloitti maaliskuussa 2020 käsidesin valmistuksen koronapandemian vuoksi. Kyrö Distilleryn käsidesi meni aluksi kriittisten alojen käyttöön ja myöhemmin kuluttajamyyntiin. Käsidesin tuotannon avulla yritys onnistui perumaan suunnitellut lomautukset. Käsidesi jää yrityksen vakiotuotevalikoimaan.

Vierailukeskus
--------------

Rye Rye Oy:n tytäryhtiö Kyröön Kievari Oy ylläpitää vierailukeskusta ja tislaamoravintolaa Isossakyrössä. Elokuussa 2020 vierailukeskus avasi oman ravintolan.

Lähteet
-------

1. 1 2  Yritys: Rye Rye Oy *finder.fi*. finder. Viitattu 13.7.2018.
2. 1 2  Kyrön koronaihme: Palkittu ginitehdas peruutti lomautukset, käsidesi myy kuin häkä – "On melkein syyllinen olo" *www.iltalehti.fi*. Viitattu 16.9.2020.
3. ↑  Viskitislaamo suuntaa isoin askelin tulevaisuuteen - Kyrö Distillery… *Maaseutu.fi*. Viitattu 16.9.2020.
4. 1 2  Kyrö Distilleryn yllättävä menestystarina nojaa syvään paikallisuuteen *op.media*.  23.1.2020. Viitattu 16.9.2020.
5. ↑  Kyrö Distillery Company *Werklig - A brand design agency from Helsinki*. Viitattu 16.9.2020. (englanniksi)
6. ↑  9 shortlistaa Cannesista - suomalainen Werklig nousi Design-shortille, Markkinointi & Mainonta 23.6.2015. Viitattu 10.4.2016.
7. 1 2  Nikula, Paula: Pohjanmaalla syntyy maailman parasta giniä *Kauppalehti*.  8.12.2015. Viitattu 7.4.2018.
8. ↑  Kauppalehti: Kyrö Distillery GmbH | Yritys- ja taloustiedot | Kauppalehti *Tärkeimmät talousuutiset | Kauppalehti*. Viitattu 16.9.2020.
9. ↑  Kyrön vakioviskille huippumenestys kansainvälisessä kilpailussa *www.pohjankyro-lehti.fi*.  10.8.2020. Viitattu 16.9.2020.
10. ↑  Lehmusvirta, Antti: Viskitislaamo nappasi Altian ex-johtajan *Kauppalehti*.  13.10.2014. Viitattu 2.4.2018.
11. ↑  Kivelä, Satu: Suomalaisgini voittoon kansainvälisessä kilpailussa – "Tämä on kuin vuoden 1995 jääkiekon maailmanmestaruus" *yle.fi*.  23.7.2015. YleX. Viitattu 7.4.2018.
12. ↑  Isonkyrön vanhalla meijerillä tislautuu kysytty voittajagini Yle
13. ↑  Ruisviskitehdas käyntiin Pohjanmaalla  11.4.2014. Yle Pohjanmaa. Viitattu 10.02.2016.
14. ↑  Kolmen vuoden odotus päättyi. Yle 18.8.2017
15. ↑  Aleksi Ylä-Anttila: Ginistään tuttu Kyrö alkoi valmistaa viskiä – Uusi tuote palkittiin heti kansainvälisessä kilpailussa *Talouselämä*. Viitattu 16.9.2020.
16. ↑  Maailmankuulu ruistislaamo syntyi rakkaudesta ruisviskiin *DSSmith.com Packaging*. Viitattu 16.9.2020.
17. ↑  Aleksi Ylä-Anttila: Käsillä uusi hittituote? Pian Alkojen hyllylle ilmestyvä Kyrön vakioviski niitti menestystä kansainvälisessä kisassa: "Tämä on meille iso juttu" *M&M*. Viitattu 16.9.2020.
18. ↑  Tislausta, liotusta ja yrttejä – näistä valmistustavoista tunnistat laadukkaan ginin *mtvuutiset.fi*.  9.4.2016. Viitattu 16.9.2020.
19. ↑  Kyrö Distillery luopuu Napue-nimestä – brittibaarissa asiakkaat saivat ginin sijasta lautasliinan *Yle Uutiset*. Viitattu 16.9.2020.
20. ↑  Kyrö Distilleryn Koskue valittiin maailman parhaaksi kypsytetyksi giniksi: "Kotimainen ruistisle antaa hennon pippurisuuden" *Maaseudun Tulevaisuus*. Viitattu 16.9.2020.
21. ↑  Long Kyrö! Supersuosittu Napue Gin saa yllättävän seuraajan – "onko tässä maailman paras lonkero?" *mtvuutiset.fi*.  1.4.2016. Viitattu 16.9.2020.
22. ↑  Suomalaista maitoa (ja viskiä) parhaimmillaan: Kyrö Dairy Cream *Makupari*.  12.3.2019. Viitattu 16.9.2020.
23. ↑  Sivumaku *www.facebook.com*. Viitattu 16.9.2020.
24. ↑  Kyrö Distillery Home *www.facebook.com*. Viitattu 16.9.2020.

Aiheesta muualla
----------------

* Kuvia tai muita tiedostoja aiheesta **Kyrö Distillery** Wikimedia Commonsissa

* Kyrö Distillery Company (englanniksi, kiinaksi, suomeksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Isokyrö |
| --- |
|  |
| 
* Etelä-Pohjanmaa
* Kyrönmaa
* Seinäjoen seutukunta

 |
|  |
| Historia | 
* Levänluhdan muinaisjäännökset
* Kyrön pitäjä
* Napuen taistelu
* Orisbergin kartano

 | Isonkyrön vaakuna |
|  |
| Kylät | 
* Hevonkoski
* Ikola
* Kirkonkylä
* Kuivila
* Kylkkälä
* Laurola
* Lehmäjoki
* Naarajoki
* Napue
* Orismala
* Orisberg
* Palhojainen
* Palonkylä
* Ritaala
* Tuurala
* Ulvila
* Yryselä
* Valtaala
* Ventälä

 |
|  |
| Luonto | 
* Kotilammi
* Lamminjärvi
* Vähä-Tervajärvi

 |
|  |
| Talous | 
* Kyrönmaan osuusmeijeri
* Kyrö Distillery
* T-Drill

 |
|  |
| Kulttuuri | 
* Isonkyrön 1700-luvun markkinat
* Kaffilarock
* Kalliojärven viihdekeskus
* Karavaanialue Lukkuhaka
* Laurinpäivät
* Napuen taistelun muistomerkki
* *Luettelo taideteoksista*

 |
|  |
| Seurakunnat | 
* Isonkyrön seurakunta
	+ Isonkyrön vanha kirkko
	+ Isonkyrön kirkko
* Orisbergin kirkko
* Isonkyrön helluntaiseurakunta
* Tervajoen adventtiseurakunta

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* FBC Remix
* Isonkyrön Voimistelijat
* Kyrön Voima
* Pohjankyrön Rasti

 |
|  |
| Liikuntapaikat | 
* Isonkyrön keskuskenttä
* Isonkyrön koulukeskus
* Isonkyrön liikuntasali
* Tervajoen kenttä

 |

 |
|  |
| Koulutus | 
* Kyrönmaan lukio
* Kylkkälän koulu

 |
|  |
| Liikenne | 
* Vaasan rata
	+ Isonkyrön rautatieasema
	+ Tervajoen rautatieasema
	+ Ventälän seisake
* Perttilän riippusilta
* Valtatie 18
* Yhdystie 7023
* Yhdystie 7024
* Yhdystie 7202

 |
|  |
| Muuta | 
* Isonkyrön kunnanvaltuusto
* Isonkyrön vaakuna
* Pohjankyrö-lehti

 |

 |